ระเบียบ กระเบียบ ก.ต.ช.ว่าด้วยคณะกรรมการตรวจสอบและติดตามการบริหารงานตำรวจ(ฉบับที่ ๓)พ.ศ. ๒๕๕๑ โดยที่เป็นการสมควรแก้ไขปรับปรุงระเบียบก.ต.ช. ว่าด้วยคณะกรรมการตรวจสอบและติดตามการบริหารงานตำรวจ พ.ศ. ๒๕๔๙ให้เหมาะสมและเกิดประโยชน์ในการบริหารราชการอย่างมีประสิทธิภาพอาศัยอำนาจตามความในมาตรา๑๘ (๖) แห่งพระราชบัญญัติตำรวจแห่งชาติ พ.ศ. ๒๕๔๗ โดยมติ ก.ต.ช.ในการประชุมครั้งที่ ๔/๒๕๕๑ เมื่อวันพุธที่ ๑๑ มิถุนายน พ.ศ. ๒๕๕๑ ก.ต.ช. จึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบก.ต.ช. ว่าด้วยคณะกรรมการตรวจสอบและติดตามการบริหารงานตำรวจ (ฉบับที่ ๓) พ.ศ. ๒๕๕๑ข้อ๒ ให้ยกเลิกความในข้อ ๘ ของส่วนที่ ๑หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนข้อ ๘ กต.ตร.กทม.มีอำนาจหน้าที่ ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช.ไปปฏิบัติเพื่อให้เกิดผลตามนโยบาย(๒)ให้คำปรึกษาและข้อเสนอแนะการปฏิบัติงานของกองบัญชาการตำรวจนครบาล และ กต.ตร.สน.ให้เป็นไปตามนโยบายของ ก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบติดตามและประเมินผลการปฏิบัติงานของข้าราชการตำรวจในสังกัดกองบัญชาการตำรวจนครบาลให้เป็นไปตามนโยบายของ ก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสังกัดกองบัญชาการตำรวจนครบาลและดำเนินการให้เป็นไปตามระเบียบ ก.ต.ช.ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของกองบัญชาการตำรวจนครบาล(๘)เสริมสร้างความเข้าใจและความสัมพันธ์อันดีระหว่าง กต.ตร.กทม.กับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษาเพื่อดำเนินการอย่างใดอย่างหนึ่งตามที่ กต.ตร.กทม. มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายข้อ๓ ให้ยกเลิกความในข้อ ๑๑ ของส่วนที่๑ หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนข้อ ๑๑ กต.ตร.จังหวัดมีอำนาจหน้าที่ ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช.ไปปฏิบัติเพื่อให้เกิดผลตามนโยบาย(๒)ให้คำปรึกษาและให้ข้อเสนอแนะการปฏิบัติงานของข้าราชการตำรวจในเขตพื้นที่จังหวัดนั้นและ กต.ตร.สภ. ให้เป็นไปตามนโยบายของ ก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบ ติดตามและประเมินผลการปฏิบัติงานของข้าราชการตำรวจในเขตพื้นที่จังหวัดนั้นให้เป็นไปตามนโยบายของ ก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสังกัดตำรวจภูธรจังหวัดและดำเนินการให้เป็นไปตามระเบียบ ก.ต.ช.ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของตำรวจภูธรจังหวัด(๘)เสริมสร้างความเข้าใจและความสัมพันธ์อันดีระหว่าง กต.ตร.จังหวัดกับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษา เพื่อดำเนินการอย่างใดอย่างหนึ่งตามที่กต.ตร.จังหวัด มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายข้อ๔ ให้ยกเลิกความในข้อ ๑๒ วรรคสองของส่วนที่ ๓ หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนให้ข้าราชการตำรวจชั้นสัญญาบัตรที่ทำหน้าที่หัวหน้างานธุรการของสถานีตำรวจนั้นเป็นเลขานุการและข้าราชการตำรวจของสถานีตำรวจนั้นที่หัวหน้าสถานีตำรวจมอบหมาย จำนวนสองคน เป็นผู้ช่วยเลขานุการข้อ๕ ให้ยกเลิกความในข้อ ๑๓ วรรคสองของส่วนที่ ๓ หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนให้ข้าราชการตำรวจชั้นสัญญาบัตรที่ทำหน้าที่หัวหน้างานธุรการของสถานีตำรวจนั้นเป็นเลขานุการและข้าราชการตำรวจของสถานีตำรวจนั้นที่หัวหน้าสถานีตำรวจมอบหมาย จำนวนสองคน เป็นผู้ช่วยเลขานุการในกรณีสถานีตำรวจภูธรใดไม่มีข้าราชการตำรวจชั้นสัญญาบัตรทำหน้าที่หัวหน้างานธุรการให้หัวหน้าสถานีตำรวจมอบหมายข้าราชการตำรวจชั้นสัญญาบัตรของสถานีตำรวจนั้นคนหนึ่งเป็นเลขานุการข้อ๖ ให้ยกเลิกความในข้อ ๑๕ ของส่วนที่๓ หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนข้อ ๑๕ ให้มีการประชุมเพื่อลงมติเลือกประธานกรรมการโดยให้เลือกจากกรรมการอื่นซึ่งไม่เป็นข้าราชการตำรวจให้ดำเนินการประชุมเพื่อลงมติเลือกประธานกรรมการตามวรรคหนึ่งภายในสามสิบวันนับแต่วันที่มีการแต่งตั้งกรรมการครบถ้วนแล้วสำหรับวิธีการประชุมและลงมติให้เป็นไปตามวิธีการประชุมและลงมติ ตามข้อ ๓๒เมื่อเลือกผู้ใดเป็นประธานกรรมการแล้วให้หัวหน้าสถานีตำรวจประกาศให้ทราบทั่วไปและรายงานให้ กต.ตร.กทม. หรือกต.ตร.จังหวัด แล้วแต่กรณี ทราบ ภายในสิบห้าวันนับแต่วันที่ที่ประชุมมีมติให้ประธานกรรมการสิ้นสุดวาระลงพร้อมกับวาระการดำรงตำแหน่งของกรรมการตามข้อ๑๒ (๕) ถึง (๖) หรือข้อ ๑๓ (๘) ถึง (๙)ข้อ๗ ให้ยกเลิกความในข้อ ๒๐ ของส่วนที่๑ หมวดที่ ๑ ระเบียบ ก.ต.ช. ว่าด้วยคณะกรรมการตรวจสอบและติดตามการบริหารงานตำรวจพ.ศ. ๒๕๔๙ และให้ใช้ความต่อไปนี้แทนข้อ ๒๐ ให้ กต.ตร.สน. หรือกต.ตร.สภ. มีอำนาจหน้าที่ ดังต่อไปนี้(๑)รับแนวทางและนโยบายการพัฒนาและการบริหารงานตำรวจจาก ก.ต.ช.ไปปฏิบัติเพื่อให้เกิดผลตามนโยบาย(๒)ให้คำปรึกษาและข้อเสนอแนะการปฏิบัติงานของสถานีตำรวจ ให้เป็นไปตามนโยบาย ก.ต.ช.(๓)ส่งเสริมให้มีการพัฒนาประสิทธิภาพการปฏิบัติงานของข้าราชการตำรวจและการบริหารงานตำรวจ(๔)ตรวจสอบ ติดตามและประเมินผลการปฏิบัติงานของข้าราชการตำรวจในสถานีตำรวจให้เป็นไปตามนโยบายของก.ต.ช.(๕)รับคำร้องเรียนของประชาชนเกี่ยวกับการปฏิบัติงานของข้าราชการตำรวจในสถานีตำรวจและดำเนินการให้เป็นไปตามระเบียบ ก.ต.ช.ว่าด้วยการรับคำร้องเรียนของประชาชนเกี่ยวกับการปฏิบัติหน้าที่ของข้าราชการตำรวจ(๖)ให้ข้อมูลข่าวสารและเสนอปัญหาความเดือดร้อนและความต้องการของประชาชนในเขตพื้นที่(๗)ให้คำแนะนำและช่วยเหลือสนับสนุนการประชาสัมพันธ์งานของสถานีตำรวจ(๘)เสริมสร้างความเข้าใจและความสัมพันธ์อันดีระหว่าง กต.ตร.สน. หรือ กต.ตร.สภ. กับข้าราชการตำรวจผู้ปฏิบัติหน้าที่และประชาชนในพื้นที่(๙)แต่งตั้งคณะอนุกรรมการ คณะทำงาน หรือที่ปรึกษาเพื่อดำเนินการอย่างใดอย่างหนึ่งตามที่ กต.ตร.สน. หรือ กต.ตร.สภ. มอบหมาย(๑๐)รายงานผลการปฏิบัติงานให้ ก.ต.ช. ทราบ ตามที่ ก.ต.ช. กำหนด(๑๑)อำนาจหน้าที่อื่นตามที่ ก.ต.ช. มอบหมายข้อ๘[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๙ ให้ผู้บัญชาการตำรวจแห่งชาติรักษาการตามระเบียบนี้ประกาศ ณ วันที่ ๓๐กรกฎาคม พ.ศ. ๒๕๕๑สมัคร สุนทรเวชนายกรัฐมนตรีประธานกรรมการนโยบายตำรวจแห่งชาติวัชศักดิ์/ผู้จัดทำ๓ ตุลาคม ๒๕๕๑พัสสน/ผู้ตรวจ๒๔ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๕/ตอนพิเศษ ๑๕๙ ง/หน้า ๑/๓๐ กันยายน ๒๕๕๑